|  |  |
| --- | --- |
|  | **Arholiad Mynediad****Chwefror 2023** |
| **Y Gyfraith**Amser: 1.5 awr (90 munud)Atebwch **DRI** chwestiwn* Un o Adran A
* Y cwestiwn gorfodol yn Adran B
* Y cwestiwn gorfodol yn Adran C
 |

ADRAN A : 40 marc

**Atebwch UN o'r cwestiynau canlynol:**

1. Trafodwch y rhan sydd gan y gyfraith yn **un** o’r meysydd canlynol. Esboniwch pam y gallai hynny fod yn ddadleuol. Trafodwch sut ac i ba raddau y gallai'r gyfraith gyfrannu at ddatrys y problemau yn y maes:
2. Cerbydau di-yrrwr
3. Gweithwyr ar gyflogau isel
4. Argyfwng yr hinsawdd
5. Digartrefedd

NEU

1. Yn eich barn chi, i ba raddau y dylai moesoldeb ddylanwadu ar y gyfraith?

 NEU

1. Yn eich barn chi, ydy cosb yn atal troseddu?

⁠ADRAN B : 30 MARC

Drafftiwyd deddf yn ymwneud â rheoli parc cyhoeddus yn Aberystwyth. Mae’n dweud, yn syml, “Gwaherddir cerbydau o bob math ar y tiroedd hyn.” Chi yw'r barnwr sy'n gorfod dod i benderfyniad yn achosion yr unigolion canlynol:

a) Mae plentyn ifanc yn dysgu reidio beic gydag olwynion bach (*stabilisers*).

b) Mae dyn yn gyrru bygi golff trwy'r parc i gyrraedd y cwrs golff cyfagos.

c) Menyw sy'n defnyddio ei chadair olwyn electronig.

 Yn eich barn chi, pa rai o’r unigolion hyn sy’n euog, os oes un o gwbl? Esboniwch eich rhesymeg ym mhob achos.

ADRAN C : 30 MARC

"Amddifadu rhywun o'u rhyddid am gyfnod yw un o'r pwerau mwyaf sylweddol sydd ar gael i'r Wladwriaeth a rhaid ei weithredu gyda pharch at reolaeth y gyfraith a gyda phwrpas. Carchar yw pen draw eithaf ein system gyfiawnder. Drwy osod y gosb ddifrifol hon, rhaid i ni fod yn glir ynglŷn â diben carchar."

Y Gwir Anrhydeddus David Gauke, Araith ar Ddiwygio Carchardai, Y Weinyddiaeth Gyfiawnder. Cyhoeddwyd 6 Mawrth 2018.

Amlinellwch dri rheswm o blaid carcharu pobl sydd wedi troseddu.